
—Kérdezd meg, hogyan nyerhetsz egy órát—

.

Mary O'Connor gondjai sokkal nagyobbak annál, minthogy az órája megállt 3 óra 57 perckor. Amikor elviszi karóráját egy órajavító mesterhez, különös dologban részesül: lehetőséget kap arra, hogy újraéljen egy órát az életéből. De a sors szigorú szabályokat ír elő a múltbeli események átrendezésére, például nem lehet semmi olyat tenni, ami időbeli paradoxont okozna. Vajon képes Mary megbocsátani magának élete legsúlyosabb hibáját? 

.

Mit tennél, ha mindent újrakezdhetnél?

Ajánlás

Ezt a könyvet egy kedves embernek, Hubert bácsinak ajánlom, aki az életét kicsi, de értelmes dolgok megjavításának szentelte. Biztosak vagyunk abban, hogy Veled a mennyország is olajozottabban működik.

Az óra délután 3 óra 57 perckor állt meg január 29-én, szerdán. Egy átlagos nap volt, némi aggodalommal, hogy átjutok-e időben a folyó túloldalán lévő könyvtárba, mivel szerettem volna befejezni az egyetemi esszét. Nem éreztem semmiféle félelmet vagy rettegést, jól ismertem ezeket az érzéseket, amióta csak megszülettem. Mindössze hirtelen úgy éreztem: kifogytam az időből. Vagy hússzor néztem a karórámra, mire rájöttem, hogy az, ami a falon volt, már továbbketyegett a jövőbe, míg a csuklómon lévő megállt 3 óra 57 percnél. 

Bámultam kifelé a busz ablakán, amint eldöcögtünk a Boardinghouse Park felé a vöröstéglás citadellaként tornyosuló textilgyárak mellett. Egy vadászzöld pavilon állt elhagyatva a hó leple alatt. Kecses jégcsapok lógtak le a rácsokról, angyalkönnyként tündökölve az erős fényben. Josh és én egyszer voltunk ott egy ingyenes koncerten, amikor még elég meleg volt ahhoz, hogy kint üljünk. Ökölbe szorított kezemet a mellkasomhoz nyomtam, miközben fejemet nehezen a másik ablak felé fordítottam. Próbáltam úgy tenni, mintha érdekelne a kilátás, csak a velem szemben ülő ráncos, vietnami férfi ne gondolja azt, hogy őt bámulom. 

A busz befordult a sarkon, elhagyva a háromemeletes panelek sorát. A házak nem illettek bele a városi irodaházakból és boltokból álló képbe. Az ipari forradalom alatt rengeteg nő hagyta el a farmokat, hogy textilgyárakban dolgozzon, pont úgy, ahogy a fiatalok otthagyták a kisvárosokat, hogy a folyó partját övező egyetemen tanulhassanak. Akkor, ahogy most is, rengeteg munka várt a kanálisok partján sorakozó, óriási téglaépületekben, mindössze annyi különbséggel, hogy ezekben a textilgyárakban már modern munkát lehetett végezni: volt technológia, volt tudomány, és volt mérnöki munka is. 

Szórakozottan matattam az órámmal, miközben próbáltam magam emlékeztetni arra, hogy jól döntöttem. Egy sokkal jobb élet reményében érkeztem ebbe a városba. Nem akartam, hogy a sorsom olyan legyen, mint anyámé, aki túl korán ment férjhez, és túl sok gyermeket szült. Kitűnő tanuló voltam, ugyan még csak huszonkét éves, de az egész életemet elterveztem már. Miért, miért is fájt annyira a döntés? 

Bár a négy év alatt, amit a Massachusetts Lowell Egyetemen töltöttem, egyszer se láttam kinyitni az üzletet, a busz a Woolworth épülete előtt tett le. Az utcák tele voltak ideges autósokkal, akik már rég otthon szerettek volna lenni a családjukkal. A busz elhajtott, és ott maradtam én, egy hóbucka kellős közepén, egy olyan belvárosban, ahol az üzletek az este közeledtével zárni kezdtek. A hervadó napfény megvilágított egy hatalmas zöld órát egy patinás oszlop tetején: fekete mutatói 3:45-öt mutattak. 12 percem volt. Jaj, ne! A múlt a múlté marad. Elfordultam az órától, és elsiettem, miközben a kabátomat egyik kezemmel a nyakamhoz szorítottam, a másikkal pedig az órámat igazgattam. 

Kősó ropogott a csizmám alatt, ahogy a Central Streeten sétáltam, majdnem a hátsómon landolva a járda és a Lower Pawtucket kanális találkozásánál. Egy zászlóajnyi jégtábla úszott a híd alatt, komisz tükörjeget varázsolva a rajta lévő, épphogy olvadó hóból. Erősen kapaszkodtam a festett, újszerű fémkorlátba, és hálát adtam a városvezetésnek, hogy még tél előtt befejezték az új hidat. Enélkül a kis kiruccanásom kilométerekkel hosszabb lett volna. Egy olyan városban, amelynek lelkét több zsákutca, két folyó és kanálisok aprólékos hálózata alkotja, a távolságot nem légvonalban mérik, hanem aszerint, hogy milyen messze van a legközelebbi híd, amelyen át lehet kelni a túloldalra. 

Az okostelefonom szerint a cél úgy öt háztömbnyire volt pár szakadt kisbolt mellett. Az odavezető úton többször megszólítottak, de a szemem a földre szegeztem, mivel féltem, hogy a szemkontaktus csak felhívás lenne az agresszióra. Egy manzárdtetős, négyemeletes téglaház állt kecsesen a Central és a Middlesex Street sarkán. Kivettem az apró, fehér dobozkát a táskámból, és lepillantottam az elegáns arany betűkre: „Martyn ékszerboltja” – állt rajta. A felirat díszes, szinte nőies stílusú volt. Megérkeztem hát. Itt van. Josh itt vette meg nekem az órát. 

A Lowell Nemzeti Történeti Parkban álló többi üzlethez hasonlóan ez az épület is visszanyerte egykori viktoriánus korabeli szépségét, és a közepes méretű üvegablakokat vastag, fekete festékkel bevont ablakkárpit keretezte. Az egyik ilyen ablakon hatalmas kartonlap állt, rajta „Végkiárusítás”. Alatta egy kisebb felirat: „Óra-javítás”. 

Benyomtam az ajtót, és összerezzentem az ajtónyitást jelző csengettyűk éles hangjára. A helyiség úgy nézett ki, mintha egykor a fenti szintek előszobája lett volna, most viszont üvegvitrinek sorakoztak a fal mentén. Három üres volt, de a másik kettőben szépen elrendezve karkötők és egyéb ékszerek hevertek. Úgy helyezték el őket, hogy szépen kitöltsék a teret. 

Egy magas, őszes hajú férfi hajolt a pultra, figyelmesen hallgatva egy nőt, aki hevesen hadonászott a kezeivel. Egyenes fekete hajából és erős akcentusából arra következtettem, hogy délkelet-ázsiai volt, talán kambodzsai vagy vietnami. Az órakészítő a szemüvegéhez erősített apró monoklin át nézte a tárgyat, ami annyira felkeltette a nő érdeklődését. 

Rápillantottam az órámra, de az elmúlt hat héthez hasonlóan az apró aranymutatók továbbra is 3 óra 57 percet mutattak. Az órakészítő felém intett jelezvén, hogy segít majd, ha végzett jelenlegi ügyfelével. Kényszeredetten elmosolyodtam, rendben, várni fogok. Az órakészítő sovány volt és ráncos. Fehér, csíkos inget viselt nyakkendővel, és talán hetven vagy nyolcvan éves volt. Nem, ha nem volt legalább kilencven, egy se. Előkelő, szinte kortalan kisugárzása miatt hamar feladtam, és nem próbáltam meg kitalálni a korát. 

Nekidőltem az egyik üres üvegvitrinnek, és körbenéztem a szobában. Az járt a fejemben, hogy van-e ott valami, amit meg tudnék venni. De nem. Minden pénzemet az iskolai tanulmányaimra költöttem, ez volt a jövőm záloga. Nem tudtam volna az aranyhoz hasonló luxust megengedni. Megigazítottam a Bulova aranyóra szíját. Ez a hibás óra valószínűleg többet ér, mint az összes eddigi ékszerem. Egy kiállítópolc volt az órakészítő mögött más karórákkal, de a kínálat nem volt nagy. Talán, mert a karóra praktikus ajándék, és az 50%-os kedvezménynek köszönhetően mind hamar elkelt. 

Vajon mennyit fizetett Josh az órámért? 

Mindegy. Nem számít már. Az, hogy mennyit költött rám, nem változtat a múlton. Most az a fontos, hogy megjavíttassam az órát, mert képtelen vagyok elviselni, hogy pont 3:57-nél állt meg.

A kambodzsai nő egyre hangosabban beszélt, de nem tűnt mérgesnek. Ha nem lett volna ennyire nehezen érhető az akcentusa, megpróbáltam volna hallgatózni, de ki voltam én, hogy másik dolgai után füleljek? Megint hátradőltem, de az üveg halk csilingelése figyelmeztetett, majdnem feldöntöttem valamit. Meglepetésemre három üvegkalitka állt az asztalon. Másodpercekkel ezelőtt fogadni mertem volna, hogy üres volt. Előttük elegánsan elhelyezett kis kártyán nőies írással ennyi állt:

—Kérdezd meg, hogyan nyerhetsz egy órát—

Mindegyik kalitkában egy-egy gyönyörű óra állt, szebb és díszesebb, mint bármi más, amit eddig láttam.

Az első egy ezüst karóra volt vagy inkább platina, LCD kijelzővel, amely mutatta az időt, az időzónát, a m

